FI Euroopan unionin virallinen lehti L 293/1

KOMISSION ASETUS (EU) N:o 1013/2010,

annettu 10 päivänä marraskuuta 2010,

neuvoston asetuksen (EY) N:o 2371/2002 III luvussa määritellyn unionin laivastopolitiikan soveltamista koskevista yksityiskohtaisista säännöistä

(kodifikaatio)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 11 artiklan 7 kohdan, 12 artiklan 1 kohdan ensimmäisen alakohdan, 12 artiklan 2 kohdan, 13 artiklan 2 kohdan ja 14 artiklan 2 kohdan,

sekä katsoo seuraavaa:

(1) Neuvoston asetuksen (EY) N:o 2371/2002 III luvussa määritellyn yhteisön laivastopolitiikan soveltamista koskevista yksityiskohtaisista säännöistä 12 päivänä elokuuta 2003 annettua komission asetusta (EY) N:o 1438/2003 (2) on muutettu useita kertoja ja huomattavilta osilta (3). Sen vuoksi olisi selkeyden ja järkeistämisen takia kodifioitava mainittu asetus.

(2) Unionin kalastuslaivaston kalastuskapasiteetin mukauttamista olisi valvottava tiiviisti, jotta varmistetaan, että se on oikeassa suhteessa saatavilla oleviin kalavaroihin. Asetuksen (EY) N:o 2371/2002 III luvussa säädetään erityisistä toimenpiteistä tämän tavoitteen saavuttamiseksi.

(3) Jotta varmistetaan asetuksen (EY) N:o 2371/2002 III luvun moitteeton täytäntöönpano jäsenvaltioissa, olisi vahvistettava säännöt, joissa otetaan huomioon kaikki mainitussa asetuksessa sekä kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetussa neuvoston asetuksessa (EY) N:o 2792/1999 (4) säädetyt parametrit, joita tarvitaan vetoisuutena (GT) ja konetehona (kW) ilmoitetun laivastokapasiteetin hallinnoimiseksi. Tässä asetuksessa olisi otettava huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittyminen 1 päivänä toukokuuta 2004, ja Bulgarian ja Romanian liittyminen 1 päivänä tammikuuta 2007.

(4) Kunkin, liitteessä I olevassa A osassa, luetellun jäsenvaltion laivaston kalastuskapasiteetin viitetasot olisi vahvistettava 1 päivän tammikuuta 2003 mukaisille tasoille syrjäisimpiä alueita lukuun ottamatta.

(5) Asetuksen (EY) N:o 2371/2002 11 artiklassa, annetaan jäsenvaltioille mahdollisuus jakaa uudelleen neljä prosenttia valtiontuella 1 päivän tammikuuta 2003 ja 31 päivän joulukuuta 2006 välisenä aikana vuosittain keskimäärin poistetusta vetoisuudesta ja neljä prosenttia valtiontuella laivastosta poistetusta vetoisuudesta 1 päivästä tammikuuta 2007 alkaen.

(6) Asetuksen (EY) N:o 2371/2002 13 artiklassa otetaan huomioon nykyisin Euroopan kalatalousrahastosta 27 päivänä heinäkuuta 2006 annetun neuvoston asetuksen (EY) N:o 1198/2006 (5) 25 artiklan 3 kohdan b ja c alakohdassa säädetty, julkisella tuella uusitun moottorin konetehon vähentämistä vähintään 20 prosentilla koskeva vaatimus, lukuun ottamatta moottoreiden korvaamista pienimuotoisessa rannikkokalastuksessa, sellaisena kuin se määritellään mainitussa asetuksessa.

(7) On tarpeen vahvistaa viitetasojen tarkistamista koskevat säännöt asetuksen (EY) N:o 2371/2002 11 artiklan 4, 5 ja 6 kohdan ja avoimuuden vuoksi 13 artiklan 1 kohdan b alakohdan ii alakohdan sekä unionin kalastuslaivaston uudelleenmittaamisen huomioon ottamiseksi. Kun kaikki kalastusalukset on mitattu, niin mukauttamissääntö olisi kuitenkin edelleen säilytettävä sovellettaessa lisäämis- ja poistojärjestelmää tiukasti vetoisuuden osalta.

(8) Viitetasoja määritettäessä on tarvittaessa otettava huomioon hakemukset, jotka liitteessä I olevassa A osassa luetellut jäsenvaltiot ovat esittäneet komissiolle ennen 31 päivää joulukuuta 2002 neljännen monivuotisen ohjausohjelman (MOO IV) mukaisten tavoitteidensa lisäämiseksi asetuksen (EY) N:o 2792/1999 6 artiklan ja neuvoston päätöksen 97/413/EY (6) 3 artiklan ja 4 artiklan 2 kohdan mukaisesti.

(9) On tarpeen vahvistaa laskentamenetelmä sen arvioimiseksi, hallinnoivatko jäsenvaltiot kalastusalusten lisäämisiä laivastoonsa ja niiden poistoja laivastosta asetuksen (EY) N:o 2371/2002 mukaisesti.

(10) Poikkeuksessa lisäämis- ja poistojärjestelmästä alusten osalta, jotka liittyivät laivastoon 1 päivästä tammikuuta 2003 tai liitteessä I olevassa B osassa lueteltujen jäsenvaltioiden osalta liittymispäivästä, olisi otettava huomioon ennen 1 päivää tammikuuta 2003 tai ennen liittymispäivää annettu hallinnollinen päätös. Jotta voidaan laskea laivaston kokonaiskapasiteetti 1 päivänä tammikuuta 2003, sellaisiin alusten lisäämisiin, joiden osalta on annettu tällainen hallinnollinen päätös, olisi sovellettava erityiskohtelua, edellyttäen että kyseiset alukset lisätään laivastoon viimeistään viiden vuoden kuluessa asianomaisen jäsenvaltion antaman hallinnollisen päätöksen päivämäärästä.

(11) On tarpeen laatia soveltamissäännöt päätöksille, joita jäsenvaltiot antavat asetuksen (EY) N:o 2371/2002 11 artiklan 5 kohdassa tarkoitettujen turvallisuuden, työolojen, hygienian ja tuotteiden laadun parantamiseksi tehtävien nykyaikaistamistöiden tukikelpoisuudesta, jotta varmistetaan hakemusten avoin arviointi ja yhtäläinen kohtelu ja estetään pyyntiponnistuksen kasvaminen kyseisten töiden johdosta.

(12) Kalastusalusten ominaisuuksista 22 päivänä syyskuuta 1986 annetun neuvoston asetuksen (ETY) N:o 2930/86 (7) mukaan pääkannen yläpuolisen sisätilavuuden lisäämisellä ei ole vaikutusta kokonaispituudeltaan alle 15 metrin alusten vetoisuuteen. Sen vuoksi kyseisten alusten nykyaikaistamiseen liittyvää vetoisuuden lisäämistä pääkannen yläpuolella ei oteta huomioon mukautettaessa viitetasoja asetuksen (EY) N:o 2371/2002 11 artiklan 5 kohdan mukaisesti.

(13) Jäsenvaltioiden olisi voitava myöntää rajoitettu vetoisuuden lisäys uusille tai olemassa oleville aluksille turvallisuuden, työolojen, hygienian ja tuotteiden laadun parantamiseksi laivalla edellyttäen, ettei näin lisätä alusten pyyntikykyä ja että etusijalle asetetaan asetuksen (EY) N:o 1198/2006 26 artiklassa tarkoitettu pienimuotoinen rannikkokalastus. Tämä lisäys olisi yhdistettävä jäsenvaltioiden pyrkimyksiin mukauttaa kalastuskapasiteettiansa julkisella tuella 1 päivän tammikuuta 2003 tai 1 päivän toukokuuta 2004 ja 31 päivän joulukuuta 2006 välisenä aikana sekä 1 päivästä tammikuuta 2007 eteenpäin.

(14) On tarpeen vahvistaa soveltamista koskevat säännökset, jotta varmistetaan selkeät säännöt ja menettelyt jäsenvaltioiden tietojen toimittamiselle unionin kalastuslaivastorekisteriin; lisäksi tarvitaan uudet validointisäännöt kyseisten tietojen laadun ja luotettavuuden takaamiseksi.

(15) Vuosikertomusten ja komission niistä asetuksen (EY) N:o 2371/2002 14 artiklan mukaisesti laatiman yhteenvedon pitäisi antaa selkeä kuva kalastuskapasiteetin ja kalastusmahdollisuuksien välisestä tasapainosta.

(16) Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN ASETUKSEN:

I LUKU

SOVELTAMISALA JA MÄÄRITELMÄT

1 artikla

Soveltamisala

Tässä asetuksessa vahvistetaan asetuksen (EY) N:o 2371/2002 III luvun soveltamista koskevat yksityiskohtaiset säännöt. Sitä sovelletaan unionin kalastusalusten kalastuskapasiteettiin lukuun ottamatta aluksia,

a) joita käytetään yksinomaan asetuksen (EY) N:o 1198/2006 3 artiklan d alakohdassa määriteltyyn vesiviljelyyn; tai

b) jotka on rekisteröity perussopimuksen 355 artiklan 1 alakohdassa tarkoitetuilla Ranskan, Portugalin tai Espanjan syrjäisimmillä alueilla.

2 artikla

Määritelmät

Tässä asetuksessa tarkoitetaan ilmaisulla:

1. ”GTa1” tai ”valtiontuella laivastosta 1 päivän tammikuuta 2003 ja 31 päivän joulukuuta 2006 välisenä aikana poistettujen alusten kokonaisvetoisuus” valtiontuella laivastosta 1 päivän tammikuuta 2003 ja 31 päivän joulukuuta 2006 välisenä aikana poistettujen alusten kokonaisvetoisuutta. Jäljempänä 4 artiklassa esitetyssä vetoisuuden viitetasoa koskevassa kaavassa kyseinen arvo otetaan huomioon vain sen kapasiteetin osalta, joka ylittää asetuksen (EY) N:o 2371/2002 12 artiklan 1 kohdan mukaisten viitetasojen noudattamiseksi tarvittavan vetoisuuden vähennyksen. ”GTa1” tai ”valtiontuella laivastosta 1 päivän tammikuuta 2003 ja 31 päivän joulukuuta 2006 välisenä aikana poistettujen alusten kokonaisvetoisuus” liitteessä I olevassa B osassa luetelluissa jäsenvaltioissa valtiontuella laivastosta liittymispäivän ja 31 päivän joulukuuta 2006 välisenä aikana poistettujen alusten kokonaisvetoisuutta;

2. ”GTS” tai ”asetuksen (EY) N:o 2371/2002 11 artiklan 5 kohdan mukaisesti myönnetty kokonaisvetoisuuden lisäys” asetuksen (EY) N:o 2371/2002 11 artiklan 5 kohdan mukaisesti myönnettyjä kokonaisvetoisuuden lisäyksiä, jotka on rekisteröity ennen GTt:n laskentapäivää;

3. ”GTa2” tai ”valtiontuella laivastosta 31 päivän joulukuuta 2006 jälkeen poistettujenalusten kokonaisvetoisuus”1 päivän tammikuuta 2007 ja sen päivän, jonka osalta GTt lasketaan, välisenä aikana valtiontuella laivastosta poistettujen alusten kokonaisvetoisuutta. Jäljempänä 4 artiklassa olevassa vetoisuuden viitearvoa koskevassa kaavassa tämä arvo otetaan huomioon ainoastaan sen kapasiteetin määrän osalta, joka ylitti asetuksen (EY) N:o 2371/2002 12 artiklan 1 kohdan mukaisten viitetasojen noudattamisen edellyttämän vetoisuuden vähennyksen;

4. ”GT100” tai ”sellaisten yli 100 GT:n alusten kokonaisvetoisuus, jotka on lisättylaivastoon 31 päivän joulukuuta 2002 jälkeen myönnetyllä valtiontuella” sellaisten yli 100 GT:n alusten kokonaisvetoisuutta, jotka on lisätty laivastoon 1 päivän tammikuuta 2003 ja GTt:n laskentapäivän välisenä aikana ja joiden osalta jäsenvaltio on tehnyt valtiontukea koskevan hallinnollisen päätöksen 31 päivän joulukuuta 2002 jälkeen. ”GT100” tai ”sellaisten yli 100 GT:n alusten kokonaisvetoisuus, jotka on lisätty laivastoon 31 päivän joulukuuta 2002 jälkeen myönnetyllä valtiontuella” liitteessä I olevassa B osassa luetelluissa jäsenvaltioissa sellaisten yli 100 GT:n alusten kokonaisvetoisuutta, jotka on lisätty laivastoon 1 päivän toukokuuta 2004 ja GTt:n laskentapäivän välisenä aikana ja joiden osalta jäsenvaltio on tehnyt valtiontukea koskevan hallinnollisen päätöksen 30 päivän huhtikuuta 2004 jälkeen;

5. ”kWa” tai ”valtiontuella laivastosta 31 päivän joulukuuta 2002 jälkeen poistettujen alusten kokonaiskoneteho” valtiontuella laivastosta 1 päivän tammikuuta 2003 ja kWt:n laskentapäivän välisenä aikana poistettujen alusten kokonaiskonetehoa. Jäljempänä 4 artiklassa esitetyssä konetehon viitetasoa koskevassa kaavassa kyseinen arvo otetaan huomioon vain sen kapasiteetin osalta, joka ylittää asetuksen (EY) N:o 2371/2002 12 artiklan 1 kohdan mukaisten viitetasojen noudattamiseksi tarvittavan konetehon vähennyksen. ”kWa” tai ”valtiontuella laivastosta 31 päivän joulukuuta 2002 jälkeen poistettujen alusten kokonaiskoneteho” liitteessä I olevassa B osassa luetelluissa jäsenvaltioissa valtiontuella laivastosta 1 päivän toukokuuta 2004 ja kWt:n laskentapäivän välisenä aikana poistettujen alusten kokonaiskonetehoa;

6. ”kW100” tai ”sellaisten yli 100 GT:n alusten kokonaiskoneteho, jotka on lisättylaivastoon 31 päivän joulukuuta 2002 jälkeen myönnetyllä valtiontuella” sellaisten yli 100 kW:n alusten kokonaiskonetehoa, jotka on lisätty laivastoon 1 päivän tammikuuta 2003 ja GTt:n laskentapäivän välisenä aikana ja joiden osalta jäsenvaltio on tehnyt valtiontukea koskevan hallinnollisen päätöksen 31 päivän joulukuuta 2002 jälkeen. ”kW100” tai ”sellaisten yli 100 GT:n alusten kokonaiskoneteho, jotka on lisätty laivastoon 31 päivän joulukuuta 2002 jälkeen myönnetyllä valtiontuella” liitteessä I olevassa B osassa luetelluissa jäsenvaltioissa sellaisten yli 100 GT:n alusten kokonaiskonetehoa, jotka on lisätty laivastoon 1 päivän toukokuuta 2004 ja kWt:n laskentapäivän välisenä aikana ja joiden osalta jäsenvaltio on tehnyt valtiontukea koskevan hallinnollisen päätöksen 30 päivän huhtikuuta 2004 jälkeen;

7. ”GTt” laivaston kokonaisvetoisuutta minä tahansa päivänä 1 päivän tammikuuta 2003 jälkeen laskettuna;

8. ”Δ(GT-GRT)” tai ”laivaston uudelleenmittauksen tulos” eroa, joka on 1 päivänä tammikuuta 2003 laivaston vetoisuutena ilmoitetun kokonaiskapasiteetin sekä saman suureen asetuksen (ETY) N:o 2930/86 mukaisesti suoritetun laivaston bruttovetoisuuden uudelleenmittauksen jälkeen lasketun arvon välillä;

9. ”kWt” laivaston kokonaiskonetehoa minä tahansa päivänä 1 päivän tammikuuta 2003 jälkeen laskettuna;

10. ”pääkansi” kansainvälisessä aluksenmittausyleissopimuksessa (1969) määriteltyä yläkantta;

11. ”kWr” tai ”valtiontuella, jonka edellytyksenä on konetehon vähentäminen, uusittujen moottoreiden kokonaisteho” valtiontuella 31 päivän joulukuuta 2006 jälkeen asetuksen (EY) N:o 1198/2006 25 artiklan 3 kohdan b ja c alakohdan säännösten mukaisesti uusittujen moottoreiden kokonaistehoa.

II LUKU

KALASTUSLAIVASTOJEN VIITETASOT

3 artikla

Viitetasojen vahvistaminen

Asetuksen (EY) N:o 2371/2002 12 artiklassa tarkoitetut vetoisuuden (GT) ja konetehon (kW) viitetasot 1 päivänä tammikuuta 2003 vahvistetaan kunkin, liitteessä I olevassa A osassa luetellun jäsenvaltion osalta, syrjäisimpiä alueita lukuun ottamatta, liitteessä I olevassa A osassa.

4 artikla

Viitetasojen valvonta

1. Vetoisuuden viitetasojen on kunkin, liitteessä I olevassa A osassa luetellun jäsenvaltion osalta oltava minä tahansa päivänä 1 päivän tammikuuta 2003 jälkeen (R(GT)t) samat kuin 1 päivänä tammikuuta 2003 sovellettavat, kyseiselle jäsenvaltiolle liitteessä I olevassa A osassa vahvistetut viitetasot (R(GT)03), joita tarkistetaan:

a) vähentämällä: i) 99 prosenttia julkisella tuella 1 päivän tammikuuta 2003 ja 31 päivän joulukuuta 2006 välisenä aikana laivastosta poistettujen alusten kokonaisvetoisuudesta (GTa1); ii) 96 prosenttia julkisella tuella 31 päivän joulukuuta 2006 jälkeen laivastosta poistettavien alusten kokonaisvetoisuudesta (GTa2);

b) ja lisäämällä asetuksen (EY) N:o 2371/2002 11 artiklan 5 kohdan mukaisesti myönnetyt kokonaisvetoisuuden lisäykset (GTS).

Viitetasot määritetään seuraavan kaavan mukaisesti:

R(GT)t = R(GT)03 – 0,99 GTa1 – 0,96 GTa2 + GTS

Kun laivastoon lisätään uutta kalastuskapasiteettia asetuksen (EY) N:o 2371/2002 13 artiklan 1 kohdan b alakohdan ii alakohdan mukaisesti, tämän kohdan toisessa alakohdassa mainittuja viitetasoja on vähennettävä 35 prosentilla 31 päivän joulukuuta 2002 jälkeen myönnetyllä valtiontuella laivastoon lisättävien yli 100 GT:n alusten kokonaisvetoisuudesta (GT100) seuraavan kaavan mukaisesti:

R(GT)t = R(GT)03 – 0,99 GTa1 – 0,96 GTa2 – 0,35 GT100 + GTS

2. Konetehon viitetasojen on kunkin, liitteessä I olevassa A osassa luetellun jäsenvaltion osalta oltava minä tahansa päivänä 1 päivän tammikuuta 2003 jälkeen (R(kW)t) samat kuin 1 päivänä tammikuuta 2003 (R(kW)03) sovellettavat, kyseiselle jäsenvaltiolle liitteessä I olevassa A osassa vahvistetut viitetasot, joita tarkistetaan vähentämällä valtiontuella 31 päivän joulukuuta 2002 jälkeen laivastosta poistettavien alusten kokonaiskoneteho (kWa) ja 20 prosenttia valtiontuella, jonka edellytyksenä on konetehon alentaminen, korvattujen moottoreiden kokonaiskonetehosta (kWr).

Viitetasot määritetään seuraavan kaavan mukaisesti:

R(kW)t = R(kW)03 – kWa – 0,2 kWr

Kun laivastoon lisätään uutta kalastuskapasiteettia asetuksen (EY) N:o 2371/2002 13 artiklan 1 kohdan b alakohdan ii alakohdan mukaisesti, tämän kohdan toisessa alakohdassa mainittuja viitetasoja on vähennettävä 35 prosentilla 31 päivän joulukuuta 2002 jälkeen myönnetyllä valtiontuella laivastoon lisättyjen yli 100 GT:n alusten kokonaiskonetehosta (kW100) seuraavan kaavan mukaisesti:

R(kW)t = R(kW)03 – kWa – 0,2 kWr – 0,35 kW100

III LUKU

LAIVASTOON LISÄÄMISTEN JA LAIVASTOSTA POISTOJEN HALLINNOINTI

5 artikla

Laivaston kalastuskapasiteetti 1 päivänä tammikuuta 2003

Lukuun ottamatta liitteessä I olevassa B osassa lueteltuja jäsenvaltioita, 7 artiklan soveltamiseksi vetoisuutena (GT03) ja konetehona (kW03) ilmoitettu kalastuskapasiteetti 1 päivänä tammikuuta 2003 määritetään ottaen liitteen II mukaisesti huomioon ne alusten lisäämiset, jotka perustuvat asianomaisen jäsenvaltion 1 päivän tammikuuta 1998 ja 31 päivän joulukuuta 2002 välisenä aikana tuolloin sovellettavaa lainsäädäntöä noudattaen ja erityisesti komissiolle päätöksen 97/413/EY 6 artiklan 2 kohdan mukaisesti ilmoitetun kansallisen lisäämis- ja poistojärjestelmän mukaisesti antamaan hallinnolliseen päätökseen ja jotka toteutetaan viimeistään viiden vuoden kuluessa kyseisen hallinnollisen päätöksen päivämäärästä.

6 artikla

Liitteessä I olevassa B osassa lueteltujen jäsenvaltioiden laivastojen kalastuskapasiteetti liittymispäivänä

Liitteessä I olevassa B osassa lueteltujen jäsenvaltioiden osalta 8 artiklan soveltamiseksi vetoisuutena (GTacc) ja konetehona (kWacc) ilmoitettu kalastuskapasiteetti liittymispäivänä määritetään ottaen liitteen III mukaisesti huomioon ne alusten lisäämiset, jotka perustuvat asianomaisen jäsenvaltion enintään viisi vuotta ennen liittymispäivää antamaan hallinnolliseen päätökseen ja jotka toteutetaan viiden vuoden kuluessa kyseisen hallinnollisen päätöksen päivämäärästä.

7 artikla

Laivastoon lisäämisten ja laivastosta poistojen valvonta

1. Asetuksen (EY) N:o 2371/2002 13 artiklan noudattamiseksi kunkin, tämän asetuksen liitteessä I olevassa A osassa luetellun jäsenvaltion on varmistettava, että kalastuskapasiteetti vetoisuutena (GTt) ilmaistuna on minä tahansa ajankohtana enintään yhtä suuri kuin 1 päivän tammikuuta 2003 kalastuskapasiteetti (GT03), jota tarkistetaan:

a) vähentämällä: i) 99 prosenttia valtiontuella 1 päivän tammikuuta 2003 ja 31 päivän joulukuuta 2006 välisenä aikana laivastosta poistettujen alusten kokonaisvetoisuudesta (GTa1); ii) 96 prosenttia valtiontuella 31 päivän joulukuuta 2006 jälkeen laivastosta poistettavien alusten kokonaisvetoisuudesta (GTa2); iii) 35 prosenttia 31 päivän joulukuuta 2002 jälkeen myönnetyllä valtiontuella laivastoon lisättävien yli 100 GT:n alusten kokonaisvetoisuudesta (GT100);

b) ja lisäämällä: i) asetuksen (EY) N:o 2371/2002 11 artiklan 5 kohdan mukaisesti myönnetyt kokonaisvetoisuuden lisäykset (GTS); ii) laivaston uudelleenmittaamisen tulos (Δ(GT-GRT)).

Kyseisten jäsenvaltioiden on varmistettava, että seuraavaa kaavaa noudatetaan:

GTt ≤ GT03 – 0,99 GTa1 – 0,96 GTa2 – 0,35 GT100 + GTS + Δ(GT-GRT)

2. Asetuksen (EY) N:o 2371/2002 13 artiklan noudattamiseksi kunkin, tämän asetuksen liitteessä I olevassa A osassa luetellun jäsenvaltion on varmistettava, että kalastuskapasiteetti konetehona (kWt) ilmaistuna on minä tahansa ajankohtana enintään yhtä suuri kuin 1 päivän tammikuuta 2003 kalastuskapasiteetti (kW03), jota tarkistetaan vähentämällä:

a) valtiontuella laivastosta 31 päivän joulukuuta 2002 jälkeen poistettavien alusten kokonaiskoneteho (kWa);

b) 20 prosenttia valtiontuella, jonka edellytyksenä on konetehon vähentäminen, uusittujen moottoreiden kokonaistehosta (kWr);

c) 35 prosenttia 31 päivän joulukuuta 2002 jälkeen myönnetyllä valtiontuella laivastoon lisättävien yli 100 GT:n alusten kokonaiskonetehosta (kW100).

Kyseisten jäsenvaltioiden on varmistettava, että seuraavaa kaavaa noudatetaan:

kWt ≤ kW03 – kWa – 0,2 kWr – 0,35 kW100

8 artikla

Liittessä I olevassa B osassa lueteltujen jäsenvaltioiden laivastoon lisäämisten ja laivastosta poistojen valvonta

1. Asetuksen (EY) N:o 2371/2002 13 artiklan noudattamiseksi kunkin, tämän asetuksen liitteessä I olevassa B osassa luetellun jäsenvaltion on varmistettava, että kalastuskapasiteetti vetoisuutena (GTt) ilmaistuna on minä tahansa ajankohtana enintään yhtä suuri kuin liittymispäivän kalastuskapasiteetti (GTacc), jota tarkistetaan:

a) vähentämällä: i) unioniin 1 päivänä toukokuuta 2004 liittyneiden, liitteessä I olevassa B osassa lueteltujen jäsenvaltioiden osalta 98,5 prosenttia valtiontuella kyseisen päivän ja 31 päivän joulukuuta 2006 välisenä aikana laivastosta poistettujen alusten kokonaisvetoisuudesta (GTa1); ii) kunkin, liitteessä I olevassa B osassa luetellun jäsenvaltion osalta 96 prosenttia valtiontuella 31 päivän joulukuuta 2006 jälkeen poistettavien alusten kokonaisvetoisuudesta (GTa2); iii) kunkin, liitteessä I olevassa B osassa luetellun jäsenvaltion osalta 35 prosenttia liittymispäivänä tai sen jälkeen myönnetyllä valtiontuella laivastoon lisättävien yli 100 GT:n alusten kokonaisvetoisuudesta (GT100);

b) ja lisäämällä: i) asetuksen (EY) N:o 2371/2002 11 artiklan 5 kohdan mukaisesti myönnetyt kokonaisvetoisuuden lisäykset (GTS); ii) laivaston uudelleenmittaamisen tulos (Δ(GT-GRT)).

Kyseisten jäsenvaltioiden on varmistettava, että seuraavaa kaavaa noudatetaan:

GTt ≤ GTacc – 0,985 GTa1 – 0,96 GTa2 – 0,35 GT100 + GTS + Δ(GT-GRT)

2. Asetuksen (EY) N:o 2371/2002 13 artiklan noudattamiseksi kunkin, tämän asetuksen liitteessä I olevassa B osassa luetellun jäsenvaltion on varmistettava, että kalastuskapasiteetti konetehona (kWt) ilmaistuna on minä tahansa ajankohtana enintään yhtä suuri kuin liittymispäivän kalastuskapasiteetti (kWacc), jota tarkistetaan vähentämällä:

a) valtiontuella liittymispäivänä tai sen jälkeen laivastosta poistettavien alusten kokonaiskoneteho (kWa);

b) 20 prosenttia valtiontuella, jonka edellytyksenä on konetehon vähentäminen, uusittujen moottoreiden kokonaistehosta (kWr);

c) 35 prosenttia liittymispäivänä tai sen jälkeen myönnetyllä valtiontuella laivastoon lisättävien yli 100 GT:n alusten kokonaiskonetehosta (kW100).

Kyseisten jäsenvaltioiden on varmistettava, että seuraavaa kaavaa noudatetaan:

kWt ≤ kWacc – kWa – 0,2 kWr – 0,35 kW100

IV LUKU

VETOISUUDEN LISÄÄMINEN TURVALLISUUDEN, TYÖOLOJEN, HYGIENIAN JA TUOTTEIDEN LAADUN PARANTAMISEKSI

9 artikla

Vetoisuuden lisäämistä koskevien hakemusten tukikelpoisuus

Asetuksen (EY) N:o 2371/2002 11 artiklan 5 kohdan mukainen aluksen vetoisuuden lisäämistä koskeva hakemus katsotaan tukikelpoiseksi seuraavin edellytyksin:

a) alukselle ei ole aiemmin myönnetty vetoisuuden lisäystä mainittujen säännösten mukaisesti;

b) alus on kokonaispituudeltaan vähintään 15 metriä;

c) aluksen ikä, joka lasketaan ottamalla huomioon hakemuksen vastaanottopäivän ja asetuksen (ETY) N:o 2930/86 6 artiklassa määritellyn käyttöönottopäivän välinen aika, on vähintään viisi vuotta;

d) vetoisuuden lisäys johtuu turvallisuuden, työolojen, hygienian ja tuotteiden laadun parantamiseksi tehtävistä nykyaikaistamistöistä;

e) edellä d kohdassa tarkoitetut työt eivät lisää pääkannen alapuolista tilaa;

f) edellä d alakohdassa tarkoitetut työt eivät lisää kalaruumille tai pyydyksille tarkoitettua tilaa.

10 artikla

Jäsenvaltioiden velvollisuudet

1. Jäsenvaltioiden on arvioitava vetoisuuden lisäämistä koskevat hakemukset ja päätettävä, voidaanko ne hyväksyä 9 artiklassa säädetyin edellytyksin.

2. Jäsenvaltioiden on ylläpidettävä tiedostoa kustakin aluksesta, jonka osalta annetaan vetoisuuden lisäämistä koskeva päätös asetuksen (EY) N:o 2371/2002 11 artiklan 5 kohdan mukaisesti. Tiedoston on sisällettävä kaikki tekniset tiedot, joita jäsenvaltio on käyttänyt hakemuksen arviointiin. Jäsenvaltion on toimitettava nämä tiedostot komissiolle tämän pyynnöstä viipymättä.

V LUKU

TIETOJEN KERUU

11 artikla

Tietojen keruu jäsenvaltioissa ja toimittaminen komissiolle

1. Kunkin jäsenvaltion on kerättävä seuraavia toimia koskevat tiedot:

a) kaikki laivastoon lisäämiset tai laivastosta poistot;

b) kaikki aluksen nykyaikaistamistyöt, jotka vaikuttavat sen kalastuskapasiteettiin.

2. Jäsenvaltioiden on toimitettava komissiolle vähintään seuraavat tiedot:

a) aluksen sisäinen numero ja nimi;

b) aluksen kalastuskapasiteetti bruttotonneina (GT) ja kilowatteina (kW);

c) aluksen rekisteröintisatama;

d) toimen tyyppi ja päivämäärä: i) laivastosta poisto (esim. romutus, vienti, siirto toiseen jäsenvaltioon, yhteisyritys, siirto muuhun toimintaan); ii) laivastoon lisääminen (esim. aluksen rakentaminen, tuonti, siirto toisesta jäsenvaltiosta, siirto muusta toiminnasta); tai iii) nykyaikaistaminen, josta on mainittava, onko se tehty turvallisuussyistä asetuksen (EY) N:o 2371/2002 11 artiklan 5 kohdan mukaisesti;

e) myönnetäänkö toimeen valtiontukea;

f) tarvittaessa jäsenvaltion valtiontuen myöntämisestä antaman hallinnollisen päätöksen päivämäärä;

g) nykyaikaistamistöiden osalta konetehon muutos (kW) ja vetoisuuden muutos (GT) pääkannen ylä- ja alapuolella.

VI LUKU

TIETOJENVAIHTO JA VUOSIKERTOMUS

12 artikla

Tietojenvaihto

Jäsenvaltioiden on annettava muille jäsenvaltioille ja komissiolle unionin laivastopolitiikkaa koskevan lainsäädännön täytäntöönpanoa koskevia tietoja, joihin tulee sisältyä myös seuraavat näkökohdat:

a) kansalliset täytäntöönpanosäännöt ja -välineet, joilla varmistetaan asetuksen (EY) N:o 2371/2002 III luvun noudattaminen;

b) laivaston valvonnan ja seurannan hallinnolliset menettelyt sekä tiedot niihin osallistuvista viranomaisista;

c) tiedot laivaston kapasiteetin kehittymisestä, erityisesti valtiontuen avulla toteutetuista poistoista ja uusimisista;

d) mahdolliset viitetasojen noudattamiseksi laaditut laivaston vähentämissuunnitelmat;

e) tiedot laivaston kapasiteetin kehittymisestä syrjäisimmillä alueilla suhteessa alusten siirtoon mantereen ja syrjäisimpien alueiden välillä;

f) tiedot pyyntiponnistuksen rajoittamisjärjestelmien vaikutuksista laivaston kapasiteettiin, erityisesti silloin, kun nämä järjestelmät ovat osa elvytyssuunnitelmaa tai monivuotista hoitosuunnitelmaa;

g) muut jäsenvaltioiden välisen tiedonvaihdon ja parhaiden käytänteiden jakamisen kannalta merkityksellisiksi ja hyödyllisiksi katsottavat tiedot.

13 artikla

Vuosikertomus

1. Kunkin jäsenvaltion on lähetettävä komissiolle kunkin vuoden 30 päivään huhtikuuta mennessä sähköisessä muodossa kertomus toimista, joita se on toteuttanut edellisenä vuonna kalastuskapasiteetin ja kalastusmahdollisuuksien välisen kestävän tasapainon saavuttamiseksi.

2. Komissio laatii unionin kalastuslaivastorekisteristä saatavien tietojen ja 1 kohdan mukaisesti saatujen kertomusten sisältämien tietojen perusteella yhteenvedon, jonka se esittää tieteellis-teknis-taloudelliselle kalatalouskomitealle sekä asetuksen (EY) N:o 2371/2002 30 artiklan 1 kohdassa perustetulle kalastus- ja vesiviljelyalan komitealle ennen kunkin vuoden 30 päivää heinäkuuta.

Nämä kaksi komiteaa antavat komissiolle lausuntonsa viimeistään kunkin vuoden 31 päivänä lokakuuta.

3. Komissio toimittaa yhteenvedon, johon on liitetty jäsenvaltioiden kertomukset sekä 2 kohdassa mainittujen komiteoiden lausunnot, Euroopan parlamentille ja neuvostolle kunkin vuoden 31 päivään joulukuuta mennessä.

14 artikla

Vuosikertomuksissa annettavat tiedot

1. Edellä 13 artiklassa säädettyjen jäsenvaltioiden kertomusten tulee sisältää vähintään seuraavat tiedot:

a) kuvaus kalastuslaivastoista suhteessa niiden harjoittamaan kalastukseen: edellisen vuoden kehitys, monivuotisen hoitosuunnitelman tai elvytyssuunnitelman alaiset kalastukset mukaan lukien;

b) monivuotisen hoitosuunnitelman tai elvytyssuunnitelman taikka kansallisen järjestelmän osana toteutettujen pyyntiponnistuksen rajoittamisjärjestelmien vaikutukset kalastuskapasiteettiin;

c) tiedot lisäämis- ja poistojärjestelmän sekä viitetason noudattamisesta;

d) yhteenveto laivastohallintojärjestelmän puutteista ja vahvuuksista, johon liitetään parannussuunnitelma, sekä tiedot laivastopolitiikan välineiden noudattamisesta yleisellä tasolla;

e) tiedot hallinnollisten menettelyjen muutoksista, jotka ovat laivastohallinnon kannalta merkityksellisiä.

2. Jäsenvaltioiden kertomukset saavat olla enintään 10 sivun pituisia.

15 artikla

Kumotaan asetus (EY) N:o 1438/2003.

Viittauksia kumottuun asetukseen pidetään viittauksina tähän asetukseen liitteessä V olevan vastaavuustaulukon mukaisesti.

16 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä marraskuuta 2010. Komission puolesta José Manuel BARROSO Puheenjohtaja

(1) EYVL L 358, 31.12.2002, s. 59.

(2) EUVL L 204, 13.8.2003, s. 21.

(3) Katso liite IV.

(4) EYVL L 337, 30.12.1999, s. 10.

(5) EUVL L 223, 15.8.2006, s. 1.

(6) EYVL L 175, 3.7.1997, s. 27.

(7) EYVL L 274, 25.9.1986, s. 1.

LIITE I A OSA Viitetasot jäsenvaltioittain (1) Jäsenvaltio Viitetasot 1 päivänä tammikuuta 2003 R(GT)03 R(kW)03 Belgia 23 372 67 857 Tanska 132 706 459 526 Saksa 84 262 175 927 Irlanti 88 700 244 834 Kreikka 119 910 653 497 Espanja (lukuun ottamatta Kanariansaarille 31.12.2002 rekisteröityä kapasiteettia) 728 344 1 671 739 Ranska (lukuun ottamatta osaa Ranskan merentakaisista departementeista koskevia MOO IV:n tavoitteita) 230 257 920 969 Italia 229 862 1 338 971 Alankomaat 197 599 487 809 Portugali (lukuun ottamatta osaa Azoreista ja Madeirasta koskevia MOO IV:n tavoitteita) 171 502 412 025 Suomi 23 203 216 195 Ruotsi 51 993 261 028 Yhdistynyt kuningaskunta 286 120 1 129 194 Yhteensä 2 367 830 8 039 571 B OSA Luettelo 1 päivän tammikuuta 2003 jälkeen liittyneistä jäsenvaltioista Bulgaria Tšekki Viro Kypros Latvia Liettua Unkari Malta Puola Romania Slovenia Slovakia (1) Viitetasoja voidaan tarkistaa sellaisten alusten huomioon ottamiseksi, jotka olivat olemassa 31 päivänä joulukuuta 2002, mutta joita ei koske MOO IV, tai jotka eivät olleet rekisteröityjä tämän taulukon laatimispäivänä.

LIITE II Säännöt vetoisuutena (GT03) ja konetehona (kW03) ilmoitetun kalastuskapasiteetin laskemiseksi 1 päivänä tammikuuta 2003 Tässä liitteessä tarkoitetaan ilmaisulla: 1. ”GTFR” laivaston vetoisuutena ilmoitettua kalastuskapasiteettia 1 päivänä tammikuuta 2003 unionin kalastuslaivastorekisterin perusteella laskettuna; 2. ”GT1” niiden alusten kokonaisvetoisuutta, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 1998 ja 31 päivän joulukuuta 2002 välisenä aikana tehdyn hallinnollisen päätöksen perusteella ja joita vastaava kapasiteetti poistettiin ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana; 3. ”GT2” niiden alusten kokonaisvetoisuutta, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 2002 ja 30 päivän kesäkuuta 2002 välisenä aikana tehdyn hallinnollisen päätöksen perusteella MOO IV -laivastonosassa, joka ei täyttänyt tavoitteitaan, ja joita vastaava kapasiteetti on poistettu ilman valtiontukea 31 päivän joulukuuta 2002 jälkeen; 4. ”GT3” niiden alusten kokonaisvetoisuutta, jotka on lisätty laivastoon 31 päivän joulukuuta 2002 jälkeen ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana tehdyn hallinnollisen päätöksen perusteella ja joita vastaava kapasiteetti poistettiin ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana; 5. ”GT4” niiden alusten kokonaisvetoisuutta, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 2000 ja 31 päivän joulukuuta 2001 välisenä aikana tehdyn hallinnollisen päätöksen perusteella MOO IV -laivastonosassa, joka ei täyttänyt tavoitteitaan, ja joita vastaava kapasiteetti on poistettu ilman valtiontukea 31 päivän joulukuuta 2002 jälkeen; 6. ”kWFR” laivaston konetehona ilmoitettua kalastuskapasiteettia 1 päivänä tammikuuta 2003 unionin kalastuslaivastorekisterin perusteella laskettuna; 7. ”kW1” niiden alusten kokonaiskonetehoa, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 1998 ja 31 päivän joulukuuta 2002 välisenä aikana tehdyn hallinnollisen päätöksen perusteella ja joita vastaava kapasiteetti poistettiin ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana; 8. ”kW2” niiden alusten kokonaiskonetehoa, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 2002 ja 30 päivän kesäkuuta 2002 välisenä aikana tehdyn hallinnollisen päätöksen perusteella MOO IV -laivastonosassa, joka ei täyttänyt tavoitteitaan, ja joita vastaava kapasiteetti on poistettu ilman valtiontukea 31 päivän joulukuuta 2002 jälkeen; 9. ”kW3” niiden alusten kokonaiskonetehoa, jotka on lisätty laivastoon 31 päivän joulukuuta 2002 jälkeen ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana tehdyn hallinnollisen päätöksen perusteella ja joita vastaava kapasiteetti poistettiin ilman valtiontukea 1 päivän tammikuuta 1998 ja 31 päivän joulukuuta 2002 välisenä aikana; 10. ”kW4” niiden alusten kokonaiskonetehoa, jotka on lisätty laivastoon 31 päivän joulukuuta 2002 jälkeen valtiontuella 1 päivän tammikuuta 2000 ja 31 päivän joulukuuta 2001 välisenä aikana tehdyn hallinnollisen päätöksen perusteella MOO IV -laivastonosassa, joka ei täyttänyt tavoitteitaan, ja joita vastaava kapasiteetti on poistettu ilman valtiontukea 31 päivän joulukuuta 2002 jälkeen. Edellä 6 artiklassa määritelty laivaston vetoisuutena (GT03) ja konetehona (kW03) ilmoitettu kalastuskapasiteetti lasketaan seuraavan kaavan mukaisesti: GT03 = GTFR + GT1 – 0,35 GT2 + GT3 – 0,30 GT4 kW03 = kWFR + kW1 – 0,35 kW2 + kW3 – 0,30 kW4

LIITE III Säännöt vetoisuutena (GTacc) ja konetehona (kWacc) ilmoitetun kalastuskapasiteetin laskemiseksi liittymispäivänä liitteessä i olevassa b osassa luetelluissa jäsenvaltioissa Tässä liitteessä tarkoitetaan ilmaisulla: 1. ’GTFR’ laivaston vetoisuutena ilmoitettua kalastuskapasiteettia liittymispäivänä unionin kalastuslaivastorekisterin perusteella laskettuna; 2. ’GT1’ niiden alusten kokonaisvetoisuutta, jotka on lisätty laivastoon liittymispäivän jälkeen enintään viisi vuotta ennen liittymispäivää tehdyn hallinnollisen päätöksen perusteella; 3. ’kWFR’ laivaston konetehona ilmoitettua kalastuskapasiteettia liittymispäivänä unionin kalastuslaivastorekisterin perusteella laskettuna; 4. ’kW1’ niiden alusten kokonaiskonetehoa, jotka on lisätty laivastoon liittymispäivän jälkeen enintään viisi vuotta ennen liittymispäivää tehdyn hallinnollisen päätöksen perusteella; Edellä 6 artiklassa määritelty laivaston vetoisuutena (GTacc) ja konetehona (kWacc) ilmoitettu kalastuskapasiteetti lasketaan seuraavan kaavan mukaisesti: GTacc = GTFR + GT1 kWacc = kWFR + kW1